ཁྱད་པར་བཅུད་ལེན་གཙོ་བོ་ནི། །ལུས་ལ་ཁུ་ཆུ་རྒྱས་པ་སྟེ། །དེ་ཡིས་ཚེ་རིང་ནད་མེད་
ཀྱིས། །མཐུ་སྟོབས་བསྐྱེད་པ་ཉིད་ཕྱིར་རོ། །དེ་ཡང་སྣུམ་གྱུར་སྦྱང་བྱས་ལ། །ནི་རུ་ཧ་དང་འཇམ་
རྩིར་བཅས། །མར་དང་ཏིལ་མར་སྦྲང་རྩི་དང་། །ཤ་ཁུ་འོ་མ་ཁ་རར་བཅས། །འོ་མ་ཤ་དང་ཤ་
ཁུ་བཟའ། །སྦྱོར་བ་ཤེས་པས་དང་པོར་བཏང༌། །ཁ་སྲལ་བྲེའུ་ཞོའམ་ནི། །མ་ཤ་འོ་མར་བསྐོལ་
ཏེ་དྲངས། །མར་དང་སྦྲང་རྩི་བཅས་པ་དག། ཟོས་ལ་བ་གསར་འོ་མ་བཏུང༌། །ར་ཐུག་རླིག་པ་འོ་
མར་བཙོས། །ཏིལ་དང་ལན་མང་བསྲེས་པ་དང༌། །ཁ་ར་བཅས་ཟོས་གང་ཡིན་ཏེ། །བུད་མེད་བརྒྱ་
ལའང་གསར་སྙམ་སེམས། །པི་པི་ལིང་དང་སྐྱུ་རུའི་ཕྱེ། །རང་གི་ཁུ་བར་ལེགས་སྦངས་ལ། །ཤ་
ཁུ་ར་དང་སྦྲང་རྩིར་སྦྱར། །ཟོས་རྗེས་འོ་མ་འཐུངས་པ་གང་། །མི་དེས་བརྒྱད་ཅུ་ལོན་ན་ཡང༌། །
ལང་ཚོར་གནས་ཤིང་འདོད་སྤྱོད་ནུས། །གཟེ་མ་ཡ་ཤ་ཨ་རུ་ར། །ཁ་སྲལ་ས་བོན་ཉེའུ་ཤིང་པ། །
འོ་མར་བཅས་འཐུངས་རྒས་པ་ཡང༌། །བུད་མེད་བརྒྱ་ལ་སྤྱོད་པར་ནུས། ། གང་ཡང་མངར་ཞིང་
སྣུམ་པ་དང༌། །སྟོབས་འཕེལ་ཉམས་ནི་བརྟས་བྱེད་དང་། །ཡིད་ནི་དགའ་བར་བྱེད་པ་གང་། །དེ་
དག་ཐམས་ཅད་རོ་ཙར་བཤད། །ཡུལ་དང་དུས་སོགས་བྱེ་བྲག་གིས། ། ལ་ལར་ཕན་པ་ལ་ལར་
གནོད། །སྨན་དཔྱད་མཁས་དང་ལག་ལེན་བྱས། །ཉམས་སུ་མྱོང་ཉིད་ཚད་མར་བྱས། །སྨན་
རྣམས་ཡུལ་འདིར་མ་ཚང་ཕྱིར། །རྒྱས་པའི་བསྟན་བཅོས་དགོས་པ་ཅི། ། དེས་ན་བདུད་རྩི་བུམ་
པ་འདི། །གངས་ཅན་པ་ལ་ཕན་ཕྱིར་བྱས། །དཔལ་དེ་ཁོ་ན་ཉིད་འདུས་པ་ལས། སྨན་དཔྱད་
བདུད་རྩིའི་བུམ་པ་ཡན་ལག་བརྒྱད་པ་རྫོགས་སོ།། །། ཨེ་ཀ་པྲནྣཱཙྪཱཤུདྡྷ། །
-327-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
-328-